Joe Lara, actorul care l-a jucat pe "Tarzan", a murit într-un accident de avion.
Joe Lara, vedeta serialului "Tarzan: The Epic Adventures" din 1996, a murit sâmbătă, după ce un avion mic s-a prăbușit într-un lac din Tennessee, potrivit autorităților locale. Actorul avea 58 de ani.
Joe Lara, actorul care l-a jucat pe "Tarzan", a murit într-un accident de avion. Aeronava în care se afla s-a prăbușit într-un lac din Tennessee, scrie Associated Press.Soția sa, autoarea și fondatoarea unui program de dietă, Gwen Lara, a fost, de asemenea, implicată în accident, împreună cu alte cinci persoane. Nu au existat supraviețuitori în urma accidentului, au anunțat autoritățile.Avionul, un Cessna C501, s-a prăbușit în lacul Percy Priest lângă Smyrna, Tennessee, după ce a decolat sâmbătă la aproximativ 11 dimineața, a declarat Administrația Federală a Aviației. Avionul se îndrepta spre Aeroportul Internațional Palm Beach din Florida.Născut în San Diego, California, la 2 octombrie 1962, Lara este cunoscut mai ales pentru interpretarea personajului lui Tarzan în filmul de televiziune CBS "Tarzan in Manhattan" din 1989 și a serialului său "Tarzan: The Epic Adventures", 1996 -1997. Lara a mai apărut în filmele de acțiune" American Cyborg: Steel Warrior "(1993), "Steel Frontier"(1995), "Warhead"(1996), "Armstrong"(1998) și "Doomsdayer"( 2000). A trecut de la actorie la muzică country la începutul anilor 2000, lansând albumul "Joe Lara: The Cry of Freedom" în 2009.